В същото това време в Ломбардия напрежението се усилва и довежда до избухването на Миланското и Венецианското въстание на 18 март 1848 г. По време на въстанието в Милано бунтовниците успяват да изгонят австрийския гарнизон след петдневно сражение по улиците – от 18 до 22 март (този епизод е известен в италианската историография под името „"Петте дни на Милано"“). Австрийската войска начело с фелдмаршал Йозеф Радецки обсажда Милано, но благодарение на съпротивата на миланските граждани не успява да завладее града.